ຕຳຫຼວດ 4 ຄົນ ເສຍຊີວິດ ໃນການໂຈມຕີ ສະຫຼະຊີບ ຢູ່ປາກິສຖານ (ເບິ່ງສະໄລດ໌)
ການໂຈມຕີ ສະຫຼະຊີບ ຕໍ່ປ້ອມຕຳຫຼວດແຫ່ງນຶ່ງ ຢູ່ໃນປາກິສຖານ ເຮັດໃຫ້ຕຳຫຼວດ 4 ຄົນ ເສຍຊີວິດ
ເຈົ້າໜ້າທີ່ໃນພາກຕາເວັນຕົກສຽງເໜືອຂອງປາກິສຖານກ່າວວ່າ ການສະຫຼະຊີບຕໍ່ປ້ອມຕໍາ ຫລວດແຫ່ງນຶ່ງ ໄດ້ເຮັດໃຫ້ເຈົ້າໜ້າທີ່ຕໍາຫລວດເສຍຊີວິດໄປຢ່າງໜ້ອຍ 4 ຄົນ ບັນດາເຈົ້າໜ້າທີ່ກ່າວວ່າ ພວກໂຈມຕີສາມຄົນທີ່ມີປືນແລະລະເບີດມືເປັນອາວຸດ ໄດ້ບຸກໂຈມ ຕີປ້ອມຕຳຫລວດດັ່ງກ່າວທີ່ເມືອງ Peshawar ໃນຕອນເຊົ້າວັນສຸກມື້ນີ້ ພວກໂຈມຕີໄດ້ລະດົມຍິງປືນເຂົ້າໃສ່ໃນຂະນະທີ່ບຸກເຂົ້າໄປໃນບໍລິເວນປ້ອມຕຳຫລວດ ຫຼັງ ຈາກນັ້ນ ກໍໄດ້ບີບຄະນວນລະເບີດໃຫ້ແຕກຂຶ້ນ ມີເຈົ້າໜ້າທີ່ຕຳຫລວດ 6 ຄົນໄດ້ຮັບບາດ ເຈັບຈາກການໂຈມຕີຄັ້ງນີ້ ເຈົ້າໜ້າທີ່ກ່າວວ່າ ສາເຫດທີ່ປ້ອມຕໍາຫລວດແຫ່ງນີ້ຕົກເປັນເປົ້າກໍເນຶ່ອງຈາກວ່າມັນເປັນປ້ອມ ຕຳຫລວດທີ່ໃຫ່ຍທີ່ສຸດແຫ່ງນຶ່ງໃນເມືອງ Peshawar ແລະເປັນບ່ອນພັກເຊົາຂອງຕໍາຫຼວດ ທີ່ເຂົ້າໃໝ່ຫລາຍຮ້ອຍຄົນ Peshawar ເປັນເມືອງຫລວງຂອງແຂວງ Khyber-Pakhtunkhwa ຊຶ່ງຕັ້ງຢູ່ໃກ້ກັບເຂດ ຊົນເຜົ່າທີ່ບ້ານເມືອງບໍ່ມີຂື່ມີແປຂອງປາກິສຖານ ອັນເປັນທີ່ໝັ້ນຂອງພວກຫົວຮຸນແຮງ Ta- liban ຊຶ່ງເປັນເຄືອຂ່າຍຂອງກຸ່ມກໍ່ການຮ້າຍ al-Qaida ນັ້ນ ໃນວັນພະຫັດວານນີ້ລະເບີດລົດໄດ້ແຕກຂຶ້ນທີ່ຄິວລົດເມແຫ່ງນຶ່ງຢູ່ໃນເມືອງດັ່ງກ່າວຊຶ່ງເຮັດ ໃຫ້ມີຜູ້ເສຍຊີວິດໄປ 12 ຄົນ